Fem tiltalt for brannterror i Danmark
Hellas' ambassade i København, politiskolen i Brøndby og det danske sikkerhetspolitiet PETs kantine i Søborg er noen av målene for brannangrepene. Mennene skal også ha hatt planer om flere angrep. Saken mot de fem venstreekstreme mennene innledes mandag i Københavns Byret. De er tiltalt for terror fordi angrepene skal ha vært politisk motiverte. PET filmet og avlyttet fire av mennene under møter på Den Grønne Lade, en kafé på Christiania i København. Mennene ble også telefonavlyttet.
Fem venstreekstreme menn stilles nå for retten i Danmark, tiltalt for terror. Ifølge tiltalen har mennene stått bak i alt elleve brannattentater.